Misrdagi Metrojet («Kogalimavia») aviakompaniyasi samolyoti halokati bilan bog‘liq Sankt-Peterburgdagi motam tadbirlari muhlati yana ikki kunga uzaytirildi. Bu haqda Sankt-Peterburg gubernatori Georgiy Poltavchenko ma’lum qilgan. Rossiya prezidenti 1 noyabrni Motam kuni deb e’lon qilgandi. Eslatib o‘tamiz, 31 oktabr, shanba kuni Misrda Metrojet («Kogalimavia») aviakompaniyasining Sharm-ash-Shayxdan Sankt-Peterburgga uchayotgan Airbus A321 layneri halokatga uchradi. Samolyot bortida bo‘lgan 224 kishining barchasi halok bo‘ldi. Aviahalokatga texnik nosozliklar sabab bo‘lgan bo‘lishi mumkin.